कार्यक्रम में नाको की सह सचिव अनुराधा जौहरी मुख्य अतिथि होंगी। ग्लोबल फंड प्रोग्राम्स, पीएफआई, के परियोजना निदेशक डॉ. मैरी वर्गीज ने कहा कि स्वयंसेवी संगठनों के संघ और निजी क्षेत्र के सहयोग से आयोजित होने वाला यह पहला कार्यक्रम है। स्वयंसेवी संगठनों के संघ ने राष्ट्रीय एड्स नियंत्रण संगठन के साथ मिलकर छह सबसे ज्यादा प्रभावित राज्यों और आठ प्रभावित हो सकने वाले राज्यों में कई सेवाएं उपलब्ध करवाया है। सबसे ज्यादा प्रभावित राज्य हैं- तमिलनाडु, आंध्र प्रदेश, कर्नाटक, महाराष्ट्र, नागालैंड और मणिपुर, जबकि प्रभावित हो सकने वाले राज्य हैं - उत्तर प्रदेश, मध्य प्रदेश, राजस्थान, गुजरात, पश्चिम बंगाल, उड़ीसा, बिहार और छत्तीसगढ़।